Sylvia F, 42 Los Angeles, CA
Age: 42 Eyes: Blue : 5'8 Hair: Blonde
Angie F, 29 San Diego, CA
Age: 29 Eyes: Brown : 5'3 Hair: Dirty Blonde
Jessica F, 27 Los Angeles, CA
Age: 27 Eyes: Green : 5'9 Hair: Blonde
Keith M, 34 Los Angeles, CA
Age: 34 Eyes: Blue : 5'11 Hair: Dirty Blonde Herbalife producten verkrijgbaar in Orgeo - Herba Products International
> Herbalife in België> Herbalife producten verkrijgbaar in Orgeo
Herbalife nu ook in Orgeo te verkrijgen
In Luxemburg kan je vanaf nu ook genieten van Herbalife, ook in Orgeo. Solidariteit vergader met SAL se sakereddingspraktisyn - Solidariteit WêreldSolidariteit Wêreld
Tuis › Mediaverklarings › Solidariteit vergader met SAL se sakereddingspraktisyn
Saterdag | 07 Desember | 2019
Solidariteit het vandag met die pas aangestelde sakereddingspraktisyn vir die SAL, Les Matuson, sowel as met die prokureurs van die SAL se direksie vergader.
Dit volg op die besluit wat die direksie Donderdag geneem het om SAL in sakeredding te plaas ná die volgehoue druk wat Solidariteit uitgeoefen het. Solidariteit was egter nie tevrede met die proses van aanstelling van die sakereddingspraktisyn wat gevolg is sonder om arbeid daarin te ken nie.
“Ons meen dit is van kardinale belang dat alle belanghebbendes geraadpleeg moet word in die sakereddingsproses en in dié verband was daar positiewe skakeling met mnr. Matuson. Arbeid sal ʼn kritieke rol in die omkeer speel, ʼn beginsel wat mnr. Matuson heelhartig onderskryf,” het Dirk Hermann, Solidariteit se bestuurshoof, gesê.
“As Solidariteit het ons versoek dat mnr. Matuson dit oorweeg om ʼn tweede sakereddingspraktisyn aan te stel in die lig van die omvang en uitsonderlikheid daarvan dat ʼn staatsonderneming in sakeredding geplaas word. Op hierdie manier sal kapasiteit dan nie ʼn beperkende faktor wees nie,” het Hermann voortgegaan.
Lugvaartkundigheid is van deurslaggewende belang om ʼn suksesvolle omkeer te kan bewerkstellig, en in dié verband verwelkom Solidariteit die voorstel dat lugvaartkenners, veral kenners op die gebied van rederye wat in nood was, betrek word om, waar moontlik, met die omkeer te help. Die voorstel is goed ontvang en daar is ooreengekom dat oop kommunikasiekanale tussen Solidariteit en mnr. Matuson moet bestaan namate die proses ontvou.
“Solidariteit en die praktisyn het tydens ʼn openhartige bespreking ooreengekom dat Cloete Murray – die sakereddingspraktisyn wat Solidariteit aanvanklik voorgestel het – by die proses betrokke sal wees, waarskynlik as onafhanklike voorsitter van die werknemerkomitee. Mnr. Matuson het Solidariteit ook die versekering gegee dat hy (Matuson) met die voormalige uitvoerende hoof van die SAL, mnr. Jarana, sal skakel om te sien in watter opsig hy van hulp kan wees in die proses,” het Hermann aangedui.
“Solidariteit het reeds beduidende voorbereidende werk gedoen as deel van ons eie sakereddingsaansoek en as sodanig het ons aangebied om mnr. Matuson so ver as moontlik van hulp te wees in die pogings wat nou gaan volg. Dit sluit in toegang tot ons tegniese kundigheid asook tot die kundiges wat ons geraadpleeg het,” het Hermann uitgebrei.
“Die onafhanklikheid van die sakereddingspraktisyn is van deurslaggewende belang. Ons het die resultate gesien van regeringsinmenging in die bedryf van die redery. Solidariteit is die versekering gegee dat mnr. Matuson totaal onafhanklik is en bereid is om tot die stappe oor te gaan wat hy ook al mag nodig ag om ʼn ommekeer te bewerkstellig, onafhanklik van die regering. Solidariteit sal die proses fyn dophou om seker te maak daar is geen inmenging van die regering nie,” het Hermann afgesluit.